**Príloha č. 1 k Výzve na predkladanie ponúk**

**Návrh  
Zmluva o poskytovaní poradenských služieb**uzavretá podľa § 269 ods. 2 a nasl. Obchodného zákonníka a § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

medzi zmluvnými stranami:

1.1.Objednávateľ: **Obec Šarišská Trstená**

Sídlo: Šarišská Trstená 42, 082 14 Šarišská Trstená

IČO 00690589

DIČ 2021302976

Štatutárny zástupca: Jaroslav Fogaš

Bankové spojenie: *doplní sa pri podpise zmluvy*

IBAN: *doplní sa pri podpise zmluvy*

1.2.Poskytovateľ:

Sídlo:

IČO

DIČ

IČDPH -

Štatutárny zástupca:

Bankové spojenie:

IBAN:

**Čl. I.**

**Úvodné ustanovenia**

1.1  Objednávateľ je verejným obstarávateľom podľa zákona 343/2015 Z.z. o verejnom obstarávaní v aktuálnom znení.

1.2  Táto zmluva sa uzatvára na účely poskytovania služieb externého manažmentu pre potreby objednávateľa.

1.3  Zmluvné strany uzavierajú túto zmluvu na základe výsledkov verejného obstarávania zadávaného podľa § 117 zák. č. 343/2015 Z.z..

**Čl. II.**

**Predmet zmluvy**

2.1  Predmetom zákazky je poskytovanie služieb externého manažmentu v rámci projektu ,, **Šarišská Trstená – zásobovanie vodou**“

Ako **finančný manažér** bude mať zodpovednosť za čerpanie finančných prostriedkov pre dosiahnutie cieľov projektu a vykonávať bude tieto činnosti:  
styk s bankovými inštitúciami a zabezpečenie obchodných procesov z ekonomického hľadiska, zabezpečenie vyhotovenia interných finančných predpisov, vedenie účtovnej agendy, zodpovednosť za vypracovanie miezd, priebežné finančné riadenie projektu, vyhodnocovanie finančného pokroku a plnenia rozpočtu, analýza výdavkov projektu, posudzovanie oprávnenosti výdavkov zhotoviteľa, spracovanie ŽoP. Bude realizovať prípravu podkladov a samotné spracovanie žiadostí o platbu a finančné riadenie projektu.

Ako **projektový manažér** bude zodpovedný za plynulé riadenie realizácie projektu a vykonávať bude tieto činnosti:  
riadenie činnosti projektového tímu, dodržiavanie časového harmonogramu projektu, zodpovednosť za kontrolu a efektívne vynakladanie finančných prostriedkov, plánovanie, organizovanie, zabezpečovanie a kontrola realizácie aktivít projektu, priebežné monitorovanie aktivít projektu, propagácia projektu v súlade s Manuálom pre informovanie a komunikáciu, spracovanie monitorovacích správ, posudzovanie a vyhodnocovanie zmenových konaní, nákladov resp. prác naviac, spracovanie zmlúv a dodatkov k zmluvám, vypracovanie žiadostí o zmenu projektu.

2.2  Poskytovateľ sa zaväzuje poskytovať objednávateľovi služby v súlade s právnymi predpismi Slovenskej republiky a Európskej únie. Objednávateľ sa zaväzuje zaplatiť poskytovateľovi dohodnutú odplatu podľa článku 3. 2 tejto zmluvy.

2.3  Objednávateľ sa zaväzuje poskytnúť poskytovateľovi všetku potrebnú súčinnosť, najmä tým, že poskytovateľovi v dohodnutom čase oznámi všetky informácie a predloží mu všetky dokumenty potrebné pre riadne poskytovanie poradenských služieb.

2.4  Poskytovateľ sa zaväzuje strpieť výkon kontroly súvisiaci s plnením povinností podľa tejto zmluvy kedykoľvek počas platnosti a účinnosti zmluvy oprávnenými osobami a poskytnúť im potrebnú súčinnosť.

2.5  Poskytovateľ sa zaväzuje zachovávať mlčanlivosť o všetkých skutočnostiach, ktoré objednávateľ označí ako dôverné, alebo ktoré sú predmetom obchodného tajomstva.

2.6  Poskytovateľ je povinný pri poskytovaní poradenských služieb podľa tejto zmluvy postupovať s odbornou starostlivosťou, konať čestne a svedomito, dôsledne využívať všetky právne prostriedky a v záujme objednávateľa uplatňovať všetko, čo podľa svojho presvedčenia pokladá za prospešné na účel riadneho plnenia povinností podľa tejto zmluvy. Pritom je tiež povinný dbať na účelnosť a hospodárnosť poskytovaných poradenských služieb a ich poskytovanie v súlade so zákonmi Slovenskej republiky a legislatívou Európskej únie.

**Čl.III.**

**Odplata, platobné podmienky**

3.1 Úhrady za poskytované služby budú realizované za každý mesiac/ alebo jednorazovou faktúrou podľa dohody zmluvných strán a plnenia predmetu zmluvy na základe predloženého súpisu vykonaných prác a pracovného výkazu, pričom maximálny rozsah poskytnutých služieb je 550 hod.

3.2  Odplata za poskytnutie predmetu zmluvy je stanovená dohodou zmluvných strán v súlade so zákonom č. 18/1996 Z .z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov ako cena maximálna s možnosťou jej úpravy iba v prípade administratívnych zmien štátu a to len so súhlasom Objednávateľa v prípade ak dôjde ku zmene súčasných daňových podmienok a predpisov alebo k zavedeniu nových daní alebo poplatkov týkajúcich sa predmetu zmluvy.

Celková maximálna cena odborných služieb počas doby ich poskytovania je vo výške:

.......... EUR (slovom: .................eur).

3.3  Odplata za poskytnuté služby, počas platnosti a účinnosti zmluvy nesmie prekročiť aktuálny finančný limit použitého postupu verejného obstarávania vydaný Úradom pre verejné obstarávanie. Objednávateľ sa zaväzuje zaplatiť poskytovateľovi dojednanú odplatu.

3.4  Ak objednávateľ zistí nesprávnosť alebo neúplnosť faktúry, objednávateľ je oprávnený vyzvať poskytovateľa, aby nedostatky odstránil alebo doplnil, a na tento účel je povinný poskytnúť mu potrebnú súčinnosť. Poskytovateľ je povinný opätovne doručiť faktúru s prílohami bez zbytočného odkladu, najneskôr do 10 dní od ich doručenia. Po opätovnom doručení opravenej/doplnenej faktúry a jej všetkých príloh sa počíta lehota splatnosti odznova. Faktúru a jej prílohy je možné vrátiť opakovane iba v prípade, ak poskytovateľ napriek tomu, že bol vyzvaný, chybu neopravil, alebo sa chyba vyskytla v doplnených/zmenených údajoch; v takom prípade má objednávateľ právo opakovane žiadať o prepracovanie faktúry a jej príloh a lehota po ich doručení plynie odznova.

3.5  Faktúra vystavená poskytovateľom musí spĺňať náležitosti daňového dokladu a obsahovať: obchodné meno a sídlo, IČO, DIČ zhotoviteľa, meno, sídlo, IČO, DIČ objednávateľa, číslo zmluvy, číslo faktúry, deň odoslania a deň splatnosti faktúry, označenie finančného ústavu a číslo účtu, na ktorý má byť platba poukázaná, názov podpornej služby, výšku ceny bez dane, sadzbu dane, fakturovanú sumu celkom vrátane DPH, názov projektu, ITMS kódy, podpis oprávnenej osoby.

3.6  Odplata podľa bodu 3.1 až 3.3 tohto článku je splatná do 60 dní odo dňa doručenia riadne vystavenej faktúry poskytovateľom objednávateľovi, prostredníctvom banky na účet poskytovateľa uvedeného v záhlaví tejto zmluvy, alebo na iný účet, ktorý poskytovateľ na tento účel objednávateľovi vopred písomne oznámi. Faktúry uchádzač doručí v šiestich rovnopisoch.

**Čl.IV.  
Miesto a čas plnenia a plnenie predmetu zmluvy**

4.1  Miesto plnenia zmluvy: sídlo objednávateľa.

4.2  Termín plnenia predmetu zmluvy podľa článku II. tejto zmluvy bude dojednaný počas realizácie projektu. Poskytovateľ bude činnosť podľa článku čl. II. tejto zmluvy vykonávať od podpisu tejto zmluvy do dňa uplynutia účinnosti zmluvy o poskytnutí nenávratného finančného príspevku uzavretej medzi objednávateľom a „RO“ (ďalej len „zmluva o NFP“)

**Čl.V.**

**Sankcie**

5.1  Objednávateľ je oprávnený uplatniť zmluvnú pokutu vo výške 0,05% z odplaty dohodnutej v článku III tejto zmluvy pre konkrétnu realizovanú činnosť v rámcu externého manažmentu, ato za každý deň omeškania realizácie objednávky spôsobeného poskytovateľom, najviac však 15% z odplaty bez DPH.

5.2  Poskytovateľ môže uplatniť nárok na úrok z omeškania podľa ustanovenia § 369, ods.1 Obchodného zákonníka v prípade omeškania objednávateľa so zaplatením odplaty za poskytovanie poradenských služieb.

5.3  Ak po podpise tejto zmluvy objednávateľ z akéhokoľvek dôvodu nezapríčineného poskytovateľom odstúpi od plnenia záväzkov vyplývajúcich z tejto zmluvy alebo znemožní plnenie záväzkov vyplývajúcich z tejto zmluvy poskytovateľovi ešte pred podpísaním zmluvy o poskytnutí nenávratného finančného príspevku medzi objednávateľom a „RO“, objednávateľ uhradí poskytovateľovi zmluvnú sankciu vo výške 1000,- EUR bez DPH.

5.4  Ak po podpise tejto zmluvy poskytovateľ z akéhokoľvek dôvodu nezapríčineného objednávateľom odstúpi od plnenia záväzkov vyplývajúcich z tejto zmluvy alebo znemožní plnenie záväzkov vyplývajúcich z tejto zmluvy objednávateľovi ešte pred podpísaním zmluvy o poskytnutí nenávratného finančného príspevku medzi objednávateľom a „RO“, poskytovateľ uhradí objednávateľovi pokutu vo výške 1000,- EUR bez DPH.

**Čl. VI.**

**Zánik zmluvy**

6.1  Zmluvný vzťah založený touto zmluvou zaniká uplynutím doby dohodnutej zmluvnými stranami alebo písomnou dohodou zmluvných strán alebo jednostranným odstúpením od zmluvy alebo vyčerpaním finančného limitu uvedeného v čl. III, bod 3.2, najneskôr však dňom uvedeným v čl. VIII bod 8.2.

6.2  Objednávateľ je oprávnený odstúpiť od zmluvy v prípade podstatného porušenia zmluvy zo strany poskytovateľa. Za podstatné porušenie tejto zmluvy sa považuje skutočnosť, ak poskytovateľ:

poskytuje poradenské služby v rozpore s podmienkami dojednanými v tejto zmluve a ktoré poskytovateľ neodstránil napriek písomnému upozorneniu objednávateľa v primeranej dodatočnej lehote poskytnutej mu na tento účel,  
v rozpore s touto zmluvou prestal poskytovať poradenské služby alebo inak prejavil úmysel nepokračovať v plnení zmluvy,

bez predchádzajúceho súhlasu objednávateľa previedol všetky alebo niektoré práva alebo záväzky vyplývajúce zo zmluvy na tretie osoby

6.3 Poskytovateľ je oprávnený odstúpiť od zmluvy v prípade podstatného porušenia zmluvných podmienok zo strany objednávateľa. Za podstatné porušenie zmluvných podmienok sa považuje skutočnosť, ak objednávateľ:

a)  neposkytuje poskytovateľovi súčinnosť nevyhnutnú na riadne poskytnutie poradenských služieb zo strany poskytovateľa,

b)  úmyselne zatají poskytovateľovi relevantné informácie týkajúce sa prípravy žiadosti o nenávratný finančný príspevok, ktoré by mohli mať vplyv na uzavretie tejto zmluvy alebo na postup poskytovateľa pri plnení tejto zmluvy,

c) nezaplatí objednávateľovi riadne a včas dohodnutú odplatu alebo

d) núti poskytovateľa k činnosti, ktorú možno kvalifikovať ako protizákonnú.

6.4 Odstúpenie od zmluvy musí mať písomnú formu, musí v ňom byť uvedený dôvod odstúpenia a jeho účinky nastávajú dňom jeho doručenia druhej zmluvnej strane.

**Čl.VII.  
Osobitné dojednania vyplývajúce z povahy zdroja financovania z fondov Európskeho spoločenstva**

7.1  Poskytovateľ je povinný strpieť výkon kontroly a poskytnúť súčinnosť pri výkone kontroly orgánu oprávnenému vykonávať kontrolu podľa § 6 a § 10 zákona č. 528/2008 o pomoci a podpore poskytovanej z fondov Európskeho spoločenstva v znení neskorších predpisov a podľa článku 59 a nasl. nariadenia Rady (ES) 1083/2006 resp. subjektom a osobám povereným oprávnenými orgánmi podľa § 6 a § 10 zákona č. 528/2008 a podľa článku 59 a nasl. nariadenia Rady (ES) 1083/2006 na výkon kontroly. Za strpenie výkonu kontroly a poskytnutie súčinnosti pri výkone kontroly neprináleží poskytovateľovi žiadna odmena, náhrada ani iné plnenie.

7.2  Poskytovateľ je povinný predovšetkým oznámiť nákladovú štruktúru plnenia zákazky na základe požiadavky objednávateľa alebo oprávneného orgánu a nimi poverených subjektov a osôb, dodať podpornú dokumentáciu účtovného a iného charakteru za účelom doloženia požadovaných podkladov pre výkon kontroly podľa tohto bodu zmluvy. Za účelom preventívneho riešenia problémov spojených s preukazovaním realizácie tejto zákazky je oprávnený požadovať tieto podklady aj objednávateľ.

7.3  Nestrpenie kontroly, neposkytnutie súčinnosti a nedodanie požadovaných podkladov zo strany poskytovateľa sa bude považovať za závažné porušenie tejto zmluvy.

7.4  V prípade vzniku škody v dôsledku nestrpenia kontroly, neposkytnutia súčinnosti a nedodania požadovaných podkladov zo strany poskytovateľa, je povinný poskytovateľ túto škodu nahradiť v plnej miere. Povinnosť strpieť kontrolu sa ustanovuje po dobu upravenú vo všeobecne záväzných predpisoch pre implementáciu projektov zo štrukturálnych fondov EÚ v programovom období 2014-2020.

**Čl.VIII.  
Spoločné a záverečné ustanovenia**

8.1  Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky, alebo na webovom sídle objednávateľa. Ak sa do troch mesiacov od jej uzavretia zmluva nezverejní platí, že k uzavretiu zmluve nedošlo.

8.2  Táto zmluva sa uzatvára na na dobu do ukončenia aktivít projektu.

8.3  Túto zmluvu možno meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy. Dodatok musí byť uzatvorený tak, že dodatok je kontinuálne číslovaný arabskými číslicami. Zmenu zmluvy je možné urobiť iba v súlade so zákonom č. 343/2015 Z.z. o verejnom obstarávaní v platnom znení.

8.4  Záväzkové vzťahy založené touto zmluvou sa spravujú ustanoveniami Obchodného zákonníka v platnom znení a ďalšími právnymi predpismi Slovenskej republiky.

8.5  Táto zmluva je vyhotovená v šiestich rovnopisoch, z ktorých poskytovateľ po jej podpísaní obdrží jedno vyhotovenie a objednávateľ päť vyhotovení.

8.6  Zmluvné strany vyhlasujú, že si túto zmluvu prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju podpísali.

Vo Šarišskej Trstenej, dňa: V................... , dňa:

Objednávateľ Poskytovateľ

Jaroslav Fogaš, starosta XXX